Pštrosotvaré

Pštrosotvaré alebo pštrosy (lat. Struthioniformes, Struthiones) sú rad bežcov. 

Tento rad (t. j. Struthioniformes/Struthiones) môže byť vymedzený minimálne nasledujúcimi rôznymi spôsobmi:
 1. V najužšom, dnes prevládajúcom zmysle zahŕňa len čeľaď pštrosovité a s ňou bezprostredne príbuzné vyhynuté taxóny. Príklad takéhoto systému je uvedený nižšie.
 2. Ako bod 1 plus to, čo iní autori označujú ako samostatný rad nandutvaré (Rheiformes/Rheae).Livezey BC, Zusi RL. Higher-order phylogeny of modern birds (Theropoda, Aves: Neornithes) based on comparative anatomy. II. Analysis and discussion. Zool J Linn Soc. 2007 Jan 1;149(1):1-95 
 3. Ako bod 1 plus to, čo iní autori označujú ako samostatné rady nandutvaré (Rheiformes/Rheae) a kazuárotvaré (Casuariformes/Casuarii).BUMERL, J. Biológia 1. Bratislava: Príroda. 1984. S. 176pštrosy; vtáky. in: Malá encyklopédia biológie. Bratislava: Obzor, 1975. S. 407-408, 528KRATOCHVÍL, J., BARTOŠ, E. Soustava a jména živočichů. Praha: Nakl. ČSAV, 1954. S. 317
 4. Ako bod 1 plus to, čo iní autori označujú ako samostatné rady nandutvaré (Rheiformes/Rheae), kazuárotvaré (Casuariformes/Casuarii) a kiviotvaré (Apterygiformes/Apteryges). Inými slovami: rad pštrosotvaré je totožný s taxónom Ratites (Ratitae) v tradičnom ponímaní, ktorý sa po slovensky nazýva bežce v užšom zmysle alebo ploskoprsé vtáky. Príklad takéhoto systému pštrosotvarých je uvedený nižšie.MONROE Jr., B. L., SIBLEZ, C. G. A World Checklist of Birds. New Haven and London: Yale University Press. 1993 
 5. Rad pštrosotvaré je totožný s taxónom bežce v širšom zmysle (Palaeognathae). P. Kovalik takto vymedzený rad v slovenčine označuje názvom bežce a tinamy. Podrobnosti o tomto význame pštrosotvarých pozri v článku bežce.Kuhl, Heiner; Frankl-Vilches, Carolina; Bakker, Antje; Mayr, Gerald; Nikolaus, Gerhard; Boerno, Stefan T.; Klages, Sven; Timmermann, Bernd; Gahr, Manfred (4 January 2021). "An Unbiased Molecular Approach Using 3′-UTRs Resolves the Avian Family-Level Tree of Life". Molecular Biology and Evolution. 38 (1): 108–127KOVALIK, P. et al. Slovenské mená vtákov sveta  - verzia 2020_VIII_13 

Pštrosy môže byť v starších systémoch aj slovenský názov podradu a infraradu radu pštrosotvaré podľa definície 4 - pozri nižšie.

 Pštrosotvaré podľa definície 1 
 Charakteristika 
Pštrosotvaré podľa definície 1 sú veľké nelietavé vtáky žijúce na zemi. Majú všeobecne známy, charakteristický vzhľad. Ďalšiu charakteristiku pozri v článku pštrosovité.

 Systematika 
rad pštrosotvaré/pštrosy (Struthioniformes/Struthiones) podľa definície 1:Gerald Mayr, Nikita Zelenkov, Extinct crane-like birds (Eogruidae and Ergilornithidae) from the Cenozoic of Central Asia are indeed ostrich precursors, Ornithology, Volume 138, Issue 4, 1 October 2021, ukab048, https://doi.org/10.1093/ornithology/ukab048
 čeľaď †Palaeotididae – staršie niekedy zaraďované ako súčasť čeľade Struthionidae
 čeľaď †Geranoididae - staršie zaraďovaná do žeriavotvarých (Gruiformes)
 čeľaď †Eogruidae (vrátane rodu †Sonogrus) - staršie zaraďovaná do žeriavotvarých (Gruiformes)
 čeľaď †Ergilornithidae (vrátane rodu †Proergilornis)- staršie zaraďovaná do žeriavotvarých (Gruiformes); staršie niekedy považovaná za súčasť čeľade Eogruidae
 čeľaď pštrosovité (Struthionidae)

 Pštrosotvaré podľa definície 4 
Nasleduje príklad staršieho systému pštrosotvarých podľa definície 4. Je prevzatý z tzv. Sibleyho systému vtákov (s doplnením o tri vyhynuté čeľade podľa stavu okolo roku 2005). V tejto wikipédii sa používal do roku 2025:

pštrosotvaré/pštrosy (Struthioniformes) podľa definície 4:
 podrad pštrosy (Struthioni)
 infrarad pštrosy (Struthionides) [= u iných autorov: rad pštrosotvaré v užšom zmysle]
 ?čeľaď †Eleutherornithidae [dnes súčasť radu kariamotvaré (Cariamiformes)]
 čeľaď †Palaeotididae – niekedy zaraďované ako súčasť čeľade Struthionidae
 čeľaď pštrosovité (Struthionidae)
 infrarad nandu (Rheides) [= u iných autorov: rad nanduotvaré]
 čeľaď †Opisthodactylidae [dnes súčasť čeľade nanduovité]
 čeľaď nanduovité (Rheidae)
 podrad kazuáre (Casuarii)
 čeľaď kazuárovité (Casuariidae) [= u iných autorov: rad kazuárotvaré] - vrátane emuovitých (Dromaiidae) 
 čeľaď kiviovité (Apterygidae) [= u iných autorov: rad kiviotvaré]

 Iné projekty 

 Referencie